**Tájékoztató az első lakáshoz jutók támogatásáról**

**A támogatás célja a családok letelepedésének és életvitelszerű Kétegyházán tartózkodásának támogatása**

*Kétegyháza Nagyközség Képviselő-testületének 1/2021. (II.19.) számú önkormányzati rendelete alapján.*

**Jogosultsági feltételek, támogatottak köre:**

Az(ok) a fiatal(ok), aki(k)

* a közjegyző által vezetett Élettársi Nyilatkozatok Nyilvántartásában szereplő élettársi kapcsolatban állók esetében, ha a támogatási kérelem benyújtásának időpontjában legalább felek egyike;
* a házastársi vagy bejegyzett élettársi kapcsolatban állók esetében, ha a támogatási kérelem benyújtása időpontjában legalább felek egyike;
* kiskorú gyermekét egyedül nevelő szülő esetében, ha a támogatás benyújtásának időpontjában

nem töltött(e)ék be a 50. életévét.

Jogosult(ak) a támogatásra, aki(k) a fent meghatározott feltételeknek együttesen megfelelnek és az építeni vagy vásárolni szándékozott ingatlanban

* egyedülálló kérelmező kizárólagos tulajdont,
* házasságban, élettársi kapcsolatban álló kérelmezők közösen tulajdont szereznek, illetve nyilatkoznak arról, hogy
* a tulajdonjog megszerzését követően haladéktalanul abban állandó lakhelyet létesítenek és tartanak fenn, illetve az állandó lakhely létesítésének a kérelem benyújtásakor fenn kell állnia, kivéve, ha felújítás, vagy egyéb ok miatt az ingatlan lakhatásra nem alkalmas. Ez esetben a felújítás befejezését, az egyéb ok elhárítását követő 8 napon belül az ingatlanban állandó lakhelyet kell létesíteni és ennek tényét a polgármesteri hivatalban lakcímkártyával kell igazolni.

*Nem jogosult támogatásra:*

* *az(ok) a kérelmező(k) aki(k) lakásingatlannal rendelkezi(ne)k,*
* *támogatási kérelme benyújtását megelőző 12 hónapon belül, lakásingatlanban tulajdonnal rendelkezett;*

*vagyonnal rendelkezi(ne)k; (Vagyonnak számít az 5.000.000, -Ft-ot meghaladó ingó vagy ingatlan vagyon, ide nem értve az öröklés útján szerzett ingatlan vagyont. Ingó vagyon pl.: gépjármű, gazdasági társaságban tulajdonrész, termőföld, stb.)*

* *családjában az egy főre jutó bruttó havi jövedelem meghaladja az öregségi nyugdíj legkisebb összegének tizenötszörösé,(342.000.- Ft)*
* *az(ok) a kérelmező(k) aki(k) vagy aki(k)nek hozzátartozója a kérelem benyújtását megelőzően a jelen rendeletben foglalt célokkal azonos célra irányuló önkormányzati támogatásban részesült(ek);*
* *az(ok) a kérelmező(k) aki(k) a támogatással érintett lakást közeli hozzátartozójától kívánja megvásárolni;*
* *az(ok) a kérelmező(k) akinek vagy akiknek a kérelem benyújtásakor köztartozása áll fenn;*
* *aki(k)nek erkölcsi bizonyítványa rendezetlen.*

**A támogatás megigénylése:**

Az első lakáshoz jutók támogatása iránti kérelmet az arra rendszeresített formanyomtatványon kell benyújtani.

A formanyomtatványhoz csatolni kell az Igénylőre és családtagjaira vonatkozóan:

* a kérelem benyújtását megelőző 6 havi jövedelemigazolásokat (a 4. pont szerinti jövedelmek igazolása érdekében), illetve jövedelemigazolás hiányában az adóhatóságtól az előző évi jövedelemről szóló adóigazolást;
* vagyonkimutatást (az 5. pont szerinti vagyonelemekre vonatkozó iratok);
* a köztartozás mentességet igazoló dokumentumokat;
* a büntetlen előéletre vonatkozó igazolásokat (erkölcsi bizonyítvány);
* házassági anyakönyvi kivonatot, a bejegyzett élettársi kapcsolatról szóló kivonatot, élettársi kapcsolat esetén a közjegyző által vezetett Élettársi Nyilatkozat Nyilvántartásában való regisztrálásról szóló igazolást;
* a személyi okmányok (személyi igazolvány, lakcímkártya, adókártya) másolatát;
* munkaviszonnyal nem rendelkező személy esetén a munkaügyi hatóság igazolása, vagy határozata.
* lakásvásárlás esetén csatolandó az eredeti vagy hitelesített szerződés, lakóépület építése esetén a külön jogszabályban meghatározott dokumentációt,
* a 9. pontban nyilatkozato(ka)t és a 10. pontban foglalt adatkezelési nyilatkozato(ka)t;